แอร์แคนาดา เที่ยวบินที่ 759

เมื่อวันที่ 7 กรกฎาคม ค.ศ. 2017 เกิดเหตุกับแอร์บัส เอ320-200 ซึ่งดำเนินงาน แอร์แคนาดา เที่ยวบินที่ 759 ที่ทำการบินจากท่าอากาศยานนานาชาติโทรอนโตเพียร์สันสู่ท่าอากาศยานนานาชาติซานฟรานซิสโก โดยขณะการร่อนลงจอดบนทางวิ่ง 28R เครื่องบินเกิดตั้งลำลงจอดบนทางขับที่ตั้งขนานกับทางวิ่งแทน ซึ่งมีเครื่องบินโดยสารจำนวนสี่ลำจอดรอเพื่อรอการขึ้นบินอยู่ นักบินได้ทำการบินขึ้นใหม่ (Go around) ก่อนที่จะเกิดการชนกันและสามารถกลับมาทำการลงจอดได้อย่างปลอดภัย เครื่องบินโดยสารทั้งสี่ลำสามารถทำการบินไปยังจุดหมายปลายทางตามแผนการได้อย่างปลอดภัย การสืบสวนของคณะกรรมการความปลอดภัยการขนส่งแห่งชาติเปิดเผยว่าเครื่องบินของแอร์แคนาดาได้ลดระดับลงถึง 59 ฟุต (18 เมตร) ก่อนที่จะทำการบินขึ้นใหม่ และบินฉียดกับเครื่องบินที่จอดอยู่โดยมีระยะห่างเพียง 14 ฟุต (4.3 เมตร)
ทางเอ็นทีเอสบีได้คาดว่าสาเหตุของอุบัติการณ์นี้เกิดจากการที่นักบินของแอร์แคนาดาสับสนทางวิ่งกับทางขับที่ตั้งขนานกัน ด้วยปัจจัยอื่นๆ เช่นการไม่ใช้ระบบเครื่องช่วยเดินอากาศ ILS ขณะลงจอดและความเหนื่อยล้าของนักบิน นักบินที่เกษียณอายุรายหนึ่งระบุว่าความสับสนบนนี้อาจก่อให้เกิดอุบัติเหตุทางการบินที่ใกล้เคียงกับภัยพิบัติทางการบินที่ร้ายแรงที่สุดในประวัติศาสตร์ เนื่องจากเครื่องบินทั้งห้าลำและอาจผู้โดยสารมากกว่า 1,000 คนจะมีความเสี่ยงที่จวนจะเกิดอุบัติเหตุมากกว่าภัยพิบัติท่าอากาศยานเตเนริเฟ

**อุบัติการณ์**
แผนภาพแสดงทางวิ่ง 28R และทางขับ C ของท่าอากาศยานซานฟรานซิสโก นักบินของเที่ยวบินที่ 759 ตั้งลำเพื่อลงจอดบทางขับ C (เส้นประสีฟ้า) แทนที่จะลงจอดบนทางวิ่ง 28R (เส้นประสีขาว) ก่อนที่จะยกเลิกการลงจอด
เมื่อเวลา 11:46น. (เวลามาตรฐานแปซิฟิก) แอร์แคนาดา เที่ยวบินที่ 797 ซึ่งบรรทุกผู้โดยสาร 135 คนและลูกเรือ 5 คน ได้รับอนุญาตจากเจ้าหน้าที่ควบคุมการจราจรทางอากาศให้ลงจอดที่ทางวิ่ง 28R ของท่าอากาศยานซานฟรานซิสโก โดยทางวิ่ง 28L ซึ่งตั้งขนานอยู่ฝั่งซ้ายถูกปิดเพื่อซ่อมบำรุงตั้งแต่เวลา 22.00น. ตามเวลาท้องถิ่น พร้อมทั้งปิดไฟทางวิ่ง เว้นแต่ไฟกว้าง 20.5 ฟุต (6.2 เมตร) เป็นเครื่องหมายกากบาทบริเวณหัวทางวิ่งฝั่งตะวันออก ในเที่ยวบินนี้กัปตันจะเป็นผู้ทำการบินและนักบินที่หนึ่งเป็นนักบินสังเกตการณ์ นักบินทั้งสองคนยอมรับถึงความผิดพลาดสับสนไฟทางวิ่งและทางขับ ซึ่งเข้าใจว่าไฟบนทางวิ่ง 28R เป็นของทางวิ่ง 28L และได้ตั้งลำเพื่อลงจอดบนทางขับ C ที่ตั้งขนานกับและเข้าใจว่าเป็นทางวิ่ง 28R โดยไฟทางขับจะมีลักษณะความสว่างและสีแตกต่างจากไฟทางวิ่ง จากการสืบสวนเบื้องต้นหลังเกิดเหตุได้ระบุว่าไฟทางวิ่ง 28R และทางขับ C ได้เปิดตามการตั้งค่ามาตรฐาน (ในสีที่แตกต่างกัน) และระบบ ATIS ได้รายงานถึงการปิดใช้งานและปิดไฟของทางวิ่ง 28L จากการสืบสวนเบื้องต้นโดยคณะกรรมการการขนส่งพบว่านักบินไม่ได้จำเป็นต้องทำการลงจอดด้วยเครื่องช่วยการเดินอากาศ ILS เนื่องจากสภาพอากาศบริเวณท่าอากาศยานอยู่ในระดับดี โดยใช้การลงจอดด้วยทัศนวิสัยแทน

**เครื่องบิน**
เครื่องบินที่เกิดเหตุคือแอร์บัส เอ320-211 ทะเบียน C-FKCK โดย ณ เวลาเกิดเหตุ เครื่องบินอายุ 24.5 ปี ถูกส่งมอบครั้งแรกให้กับแอร์แคนาดาในเดือนมกราคม ค.ศ. 1992 และเข้าประจำการกับสายการบินจนถึงการจัดเก็บในเดือนเมษายน ค.ศ. 2020
ไฟล์:N62895 Boeing 737-900 ER United Airlines Los Angeles 23Feb19.jpg|N62895 โบอิง 737-900อีอาร์ลำที่เกี่ยวข้องในเที่ยวบิน UA179
ไฟล์:RP-C3441 NGO 2017.jpg|RP-C3441 แอร์บัส เอ340-300 ลำที่เกี่ยวข้องในเที่ยวบิน PR115
ไฟล์:N29961 Boeing 787-9 United (33239793633).jpg|N29961 โบอิง 787-9 ลำที่เกี่ยวข้องในเที่ยวบิน UA1
ไฟล์:N13954 - Boeing 787-9 Dreamliner - United Airlines Los Angeles International - October 3, 2015.jpg|N13954 โบอิง 787-9 ลำที่เกี่ยวข้องในเที่ยวบิน UA863

**ดูเพิ่ม**
 ภัยพิบัติท่าอากาศยานเตเนริเฟ

**อ้างอิง**

**บรรณานุกรม**
 cite video|url=https://www.youtube.com/watch?v=rV5kDFLu-9I|title=How a tired Air Canada pilot narrowly avoided a massive plane crash|publisher=CBC News|date=May 3, 2018

**แหล่งข้อมูลอื่น**
 date=July 7, 2017- website=Accident Investigations, DCA17IA148 - via= YouTube- date= October 12, 2018 - work= Business & Commercial Aviation
หมวดหมู่:อุบัติเหตุทางการบินในสหรัฐ
หมวดหมู่:อุบัติเหตุทางการบินในปี พ.ศ. 2560
หมวดหมู่:อุบัติเหตุของเครื่องบินแอร์บัส เอ320
หมวดหมู่:อุบัติเหตุที่เกิดขึ้นกับแอร์แคนาดา